Diari Oficial de la Generalitat Valenciana


Sumari del DOGV 4964, del 11-03-2005 (2005/2651)

Informació pública de la iniciativa per a dur a terme la programació de terrenys delimitats en les unitats d'execució Carrer Marina Baixa en sòl urbà a Polop.
--------------------------------------------------------------------------------------------------------------------------------------------------------------

### Dades del document

Número de DOGV
:   4964

Data del DOGV
:   11-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2651


Organisme emissor
:   Ajuntament de Polop

Tipus de document
:   Anunci

Informació pública de la iniciativa per a dur a terme la programació de terrenys delimitats en les unitats d'execució Carrer Marina Baixa en sòl urbà a Polop. [2005/M2651]
  
Per Decret de l'Alcaldia, amb data de 23 de febrer de 2005, s'ha resolt sotmetre a informació pública la iniciativa formulada per Sociedad Partida Las Fuentes SCP per a dur a terme la programació de terrenys delimitats en les unitats d'execució Carrer Marina Baixa en sòl urbà a Polop, d'acord amb l'alternativa tècnica amb projecte d'urbanització (junt amb annex d'instal·lació elèctrica), estudi de seguretat i salut, sol·licitud de cèdula d'urbanització de l'actuació integrada, pla de reforma interior, document d'homologació i projecte de reparcel·lació, tot això presentat per l'interessat; la dita documentació està depositada a la Secretaria de l'Ajuntament a efecte que puga ser examinada, junt amb l'expedient, per termini de 20 dies hàbils, durant el qual s'hi podran presentar al·legacions, així com altres alternatives tècniques.
  
En els cinc dies hàbils següents al venciment del termini anterior de 20 dies de publicació d'este anunci, podran presentar-se proposicions juridicoeconòmiques, en sobre tancat, a l'alternativa tècnica original o altres que s'hagen presentat en termini, amb la documentació que disposa l'article 32 C) i D) de la Llei 6/1994, de la Generalitat Valenciana, Reguladora de l'Activitat Urbanística. L'acte d'obertura de pliques tindrà lloc en la següent data hàbil (excepte dissabtes), a la conclusió del termini per a presentar-les, d'acord amb l'article 46.5 de la Llei 6/1994, Reguladora de l'Activitat Urbanística.
  
Estos terminis quedaran prorrogats, per 20 dies addicionals, si durant els 10 primers dies d'informació pública alguna persona es comprometera a presentar una alternativa tècnica substancialment distinta de la inicial, amb l'exclusiu i improrrogable objecte de presentar alternatives en competència, d'acord amb l'article 46.4 de la Llei 6/1994, Reguladora de l'Activitat Urbanística.
  
Durant tot el procediment podran ser objecte de pública consulta les al·legacions i alternatives tècniques que s'hi presenten.
  
Els propietaris podran a més requerir a l'urbanitzador, durant el període d'informació pública, per a dirimir controvèrsies respecte la valoració de drets, així com rebre contestació de l'urbanitzador, tot això d'acord amb l'article 69.1.d. de la Llei 6/1994, Reguladora de l'Activitat Urbanística.
  
Igualment el present edicte complix la finalitat de notificació per edictes, de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, respecte dels propietaris i interessats que siguen desconeguts, dels qui s'ignore el lloc de la notificació, o intentada esta, no s'haja pogut practicar.
  
Cosa que es fa pública perquè en prengueu coneixement i als efectes oportuns.